**PASKAIDROJUMA RAKSTS**

**Kuldīgas novada domes saistošajiem noteikumiem Nr. 13/2024**

**“Grozījumi Kuldīgas novada domes 21.12.2023. saistošajos noteikumos Nr. 16/2023 “****Par Kuldīgas novada pašvaldības līdzekļu piešķiršanu kultūras pieminekļu restaurācijai, atjaunošanai un konservācijai Kuldīgas novadā””**

|  |  |
| --- | --- |
| 1. Mērķis un nepieciešamības pamatojums
 | Tā kā regulas ir juridiski saistoši tiesību akti un tās ir jāpiemēro pilnībā un visās Eiropas Savienības dalībvalstīs, šie saistošie noteikumi ir aktualizēti un precizēti atbilstoši Eiropas Komisijas 2023. gada 13. decembra regulai Nr. 2023/2831 par Līguma par Eiropas Savienības darbību [107.](https://likumi.lv/ta/id/348770#p107)un [108. panta](https://likumi.lv/ta/id/348770#p108) piemērošanu *de minimis* atbalstam (turpmāk – Komisijas regula Nr. 2023/2831), kas nosaka šādus principus:1. kopējais *de minimis* atbalsts jeb robežlielums, ko viena dalībvalsts piešķīrusi vienam vienotam uzņēmumam, jebkurā triju gadu periodā nepārsniedz EUR 300 000;
2. trīs gadu laikposms noteikts kā slīdošs periods, tas ir, turpmāk *de minimis* atbalsta kopsumma, ko piešķir vienam vienotam uzņēmumam, nevienā trīs gadu periodā no tā piešķiršanas brīža nedrīkst pārsniegt noteikto robežlielumu (no datuma, kurā plānots piešķirt atbalstu, skatās trīs kalendāro gadu laikā piešķirto atbalstu (piemēram, ja atbalstu plānots piešķirt 18.01.2024., tad ņem vērā iepriekš piešķirto *de minimis* atbalstu periodā no 18.01.2021. (ieskaitot) līdz 18.01.2024).

Komisijas regulas Nr. 2023/2831 nosacījumu iekļaušana atbalsta pasākumā ir nepieciešama neatkarīgi no atbalsta pasākuma juridiskā ietvara formas, šajā gadījumā šajos saistošajos noteikumos ir jāiekļauj aktuālā informācija par valsts atbalsta iegūšanas piešķiršanas nosacījumiem, atbalsta pretendenta izvērtēšanu un pašvaldības un atbalsta pretendenta atbildību atbilstoši Komisijas regulas Nr.2023/2831 nosacījumiem uz atbalsta piešķiršanas brīdi. Saistošie noteikumi nosaka pašvaldības līdzfinansējuma saņemšanas, izbeigšanas kārtību, to personu loku, kurām ir tiesības saņemt līdzfinansējumu valsts atbalsta veidā. |
| 1. Fiskālā ietekme uz pašvaldības budžetu
 | Saistošo noteikumu grozījumos paredzētais līdzfinansējums tiek piešķirts apstiprinātā pašvaldības budžeta ietvaros. Papildu ietekme uz budžetu nav plānota. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Sociālā ietekme – nav paredzēta.Ietekme uz vidi – nav paredzēta.Ietekme uz iedzīvotāju veselību – nav paredzēta.Ietekme uz uzņēmējdarbības vidi pašvaldības teritorijā – vienlīdzīgas iespējas saņemt pašvaldības atbalstu arī saimnieciskās darbības veicējiem.Ietekme uz konkurenci – nav paredzēta. |
| 1. Ietekme uz administratīvajām procedūrām un to izmaksām
 | Saistošo noteikumu piemērošanā saimnieciskās darbības veicēji var vērsties Kuldīgas novada pašvaldības iestādē “Kuldīgas attīstības aģentūra” (turpmāk – KAA). Saistošo noteikumu grozījumi neietekmē jaunus līdzfinansējuma saņēmējus (saimnieciskās darbības veicējus), savukārt uz personām, kurām līdz grozījumu stāšanās spēkā brīdim piešķirts līdzfinansējums, ir attiecināma Eiropas Komisijas [2013.](https://likumi.lv/ta/id/348770#p2013) gada [18.](https://likumi.lv/ta/id/348770#p18) decembra regula Nr. 1407/2013 par Līguma par Eiropas Savienības darbību [107.](https://likumi.lv/ta/id/348770#p107)un [108. panta](https://likumi.lv/ta/id/348770#p108) piemērošanu *de minimis*atbalstam. Ar šiem saistošajiem noteikumiem administratīvo procesu izmaksas saimnieciskās darbības veicējiem nav paredzētas. |
| 1. Ietekme uz pašvaldības funkcijām un cilvēkresursiem
 | Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas. Saistošo noteikumu īstenošana neparedz papildu cilvēkresursu iesaisti, saistošo noteikumu īstenošanu turpinās administrēt KAA. |
| 1. Informācija par izpildes nodrošināšanu
 | Saistošo noteikumu izpildi turpinās KAA, tādējādi nav nepieciešama jaunu institūciju izveide un papildu resursi nav nepieciešami. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Saistošo noteikumu prasības un to izpilde neradīs papildus izmaksas pašvaldībai. |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu grozījumu projektu izstrādājuši Kuldīgas novada pašvaldības speciālisti, saistošo noteikumu izstrādes procesā notikušas konsultācijas ar KAA un Finanšu ministriju. Saistošo noteikumu grozījumi tika nosūtīti atzinuma sniegšanai Finanšu ministrijai un atzinums ir pozitīvs. Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tiek publicēts Kuldīgas novada pašvaldības tīmekļa vietnē: [*www.kuldigasnovads.lv*](http://www.kuldigasnovads.lv). Plānotais sabiedrības līdzdalības veids – priekšlikumu un iebildumu izvērtēšana pēc projekta publicēšanas pašvaldības tīmekļa vietnē. Pēc sabiedrības viedokļa saņemšanas un izskatīšanas, saņemto priekšlikumu vai iebildumu apkopošanas, tos, izvērtējot lietderības apsvērumus, paredzēts iekļaut saistošajos noteikumos. Sabiedrības viedokļa izteikšanas termiņš noteikts divas nedēļas, tas ir no 2024. gada 05. jūnija līdz 2024. gada 19. jūnijam. Pašvaldībā … viedoklis/komentārs par Saistošo noteikumu projektu. Saistošos noteikumus un paskaidrojuma rakstu izsludinās, tos publicējot oficiālajā izdevumā “Latvijas Vēstnesis”.  |

Kuldīgas novada domes priekšsēdētāja Inese Astaševska